ที่19 เมษายน มีเลือดออกจากช่องคลอดคล้ายประจำเดือนแต่มีปริมาณน้อยกว่า มีสีแดงเหมือนเลือดมาแล้วก็หายไปพอตื่นมาตอนเช้าของวันที่20ก็มีเลือดติดกางเกงในอีกเหมือนเดิมแต่มันแห้งแล้วเป็นสีน้ำตาลถึงดำ สงสัยว่าเกิดจากสาเหตุอะไรได้บ้างคะถ้าไใม่ใช่เลือดล้างหน้าเด็ก
สวัสดีค่ะ หากประจำเดือนมาวันที่ 1 เม.ย. แล้ววันที่ 19 เม.ย. มีเลือดมา อาจเป็นเลือด- เป็นเลือดออกช่วงไข่ตก แต่มักจะเกิดขึ้นประมาณวันที่ 13-15 นับจากวันแรกที่ประจำเดือนมา แต่หากมีระยะห่างระหว่างรอบประจำเดือนที่นานประมาณ 35 วัน เลือดก็จะออกช่วงวันที่ 19-20 ของรอบเดือนได้ โดยเลือดที่ออกจะมีปริมาณเล็กน้อยและออกเพียงแค่ 1 วัน- เลือดล้างหน้าเด็ก มักจะพบหลังจากมีเพศสัมพันธ์ไปประมาณ 6-12 วัน เลือดจะมีปริมาณเล็กน้อย และออกเพียงแค่ 1-2 วัน- อาจเป็นเลือดที่เริ่มจะมา ก่อนที่เลือดประจำเดือนสีแดงจะมาได้ ทั้งนี้ หากในวันที่ 22 เม.ย. ได้มีประจำเดือนมา ก็เท่ากับมีระยะห่างจากรอบเดือนก่อน 21 วัน ซึ่งก็ถือว่าปกติดี่- มีการอักเสบติดเชื้อในโพรงมดลูก แต่มักปวดท้องน้อยร่วมด้วย และมีตกขาวที่ผิดปกติ ปัสสาวะผิดปกติ มีไข้- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ- การผลิตฮอร์โมนของรังไข่ผิดปกติดังนั้น หากในวันถัดไป ไม่มีประจำเดือนมา แต่ก็ไม่มีได้มีเลือดออกแบบกะปริดกะปรอยมาอีก ก็อาจเป็นเลือดออกช่วงไข่ตก หรืออาจเป็นเลือดล่างหน้าเด็กก็ได้ หากไม่แน่ใจ ก็ให้ลองตรวจหาการตั้งครรภ์ดูค่ะ โดยอาจรออีกซักประมาณ 3-4 วัน เพื่อให้ผลตรวจแน่นอน หากตรวจไม่พบ เลือดดังกล่าวก็ไม่ใช่เลือดล้างหน้าเด็กค่ะ